**โครงสร้างรายวิชาเพิ่มเติมหน้าที่พลเมือง ชั้นประถมศึกษาปีที่ 5 รหัสวิชา ส 15201**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวน****ชั่วโมง** | **น้ำหนัก****คะแนน** |
| 1 | เราภูมิใจในความเป็นไทย | 1.เห็นคุณค่าและปฏิบัติตนเป็นผู้มีมารยาทไทย2. รู้คุณค่าและบำรุงรักษาทรัพยากรธรรมชาติและสิ่งแวดล้อม3.มีส่วนร่วมในศิลปวัฒนธรรมไทย | -มารยาทไทย การรู้คุณค่าและบำรุงรักษาทรัพยากรธรรมชาติ สิ่งแวดล้อมและศิลปวัฒนธรรม | 10 | 20 |
| 2 | เรารักชาติ ยึดมั่นในศาสนาและเทิดทูนสถาบันพระมหากษัตริย์ | 4.เห็นคุณค่าและแสดงออกถึงความรักชาติ ยึดมั่นในศาสนาและเทิดทูนสถาบันพระมหากษัตริย์5.ปฏิบัติตนตามพระบรมราโชวาท หลักการทำงานและหลักปรัชญาของเศรษฐกิจพอเพียง | -การใช้สินค้าไทย การดูแลโบราณสถานและโบราณวัตถุ การรักษาสาธารณสมบัติ การปฏิบัติตนเป็นสมาชิกที่ดี การปฏิบัติตนตามพระราชจริยวัตร และพระจริยวัตร พระบรมราโชวาท และการทรงงาน | 10 | 20 |
| 3 | เราเป็นพลเมืองดีในระบอบประชาธิปไตยอันมีพระมหากษัตริย์เป็นประมุข เป็นคนดีมีวินัยในตัวเอง | 6.การมีส่วนร่วมในการสร้างและปฏิบัติตามกฎ ระเบียบของโรงเรียน7.ปฏิบัติตนตามบทบาทหน้าที่ มีส่วนร่วมและความรับผิดชอบในการตัดสินใจในกิจกรรมของห้องเรียนและโรงเรียน | -กฎ ระเบียบในโรงเรียน การใช้กระบวนการมีส่วนร่วม กฎระเบียบ ด้วยหลักเหตุและผล ยึดถือประโยชน์ส่วนรวม บทบาทหน้าที่การเป็นสมาชิกที่ดีของห้องเรียนและโรงเรียน ความซื่อสัตย์สุจริต อดทน ใฝ่เรียนรู้ ตั้งใจปฏิบัติหน้าที่ | 10 | 20 |
| 4 | เรามีความปรองดอง สมานฉันท์ | 8.ยอมรับความหลากหลายทางสังคมวัฒนธรรมในท้องถิ่นและอยู่ร่วมกับผู้อื่นอย่างสันติ และพึ่งพาซึ่งกันและกัน 9.วิเคราะห์ปัญหาความขัดแย้งในภูมิภาคของตนเอง และเสนอแนวทางการแก้ปัญหาโดยสันติวิธี | -ความหลากหลายทางสังคมและวัฒนธรรมในท้องถิ่น การอยู่ร่วมกันอย่างสันติ การพึ่งพาซึ่งกันและกัน ความขัดแย้งในภูมิภาคของตนและแนวทางการแก้ปัญหาโดยสันติวิธี | 10 | 20 |

|  |  |
| --- | --- |
| ระหว่างปี | 80 |
| ปลายปี/ปลายภาค (การทดสอบคุณลักษณะ) | 20 |
|  | รวม | 100 |

**หน่วยการเรียนรู้**

ส 15201 หน้าที่พลเมือง 5 กลุ่มการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 5 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่ 1** **ชื่อหน่วยการเรียนรู้** ความเป็นไทย

**2. ผลการเรียนรู้**

 2.1 เห็นคุณค่าและปฏิบัติตนเป็นผู้มีมารยาทไทย

 2.2 รู้คุณค่าและบำรุงรักษาทรัพยากรธรรมชาติและสิ่งแวดล้อม

 2.3 มีส่วนร่วมในศิลปวัฒนธรรมไทย

**3. สาระสำคัญ**

 มารยาทไทย

 -การสนทนา

 -การปฏิบัติตนตามกาลเทศะ

 -การต้อนรับผู้มาเยือน

 -รู้คุณค่า การใช้อย่างประหยัดและคุ้มค่า และการบำรุงรักษาทรัพยากรธรรมชาติและสิ่งแวดล้อม

**4. สาระการเรียนรู้**

 -ฝึกการสนทนาหน้าห้องเรียน

 -ปฏิบัติตนตามกาลเทศะ และต้อนรับแขกผู้มาเยือน

**5. สมรรถนะสำคัญของผู้เรียน**

 -ความสามารถในการใช้ทักษะชีวิต

**6. คุณลักษณะอันพึงประสงค์**

 -รักความเป็นไทย

 -อยู่อย่างพอเพียง

 -ใฝ่เรียนรู้

 -มีวินัย

**7. ชิ้นงาน / ภาระงาน / ระหว่างจัดกิจกรรมการเรียนรู้**

 -แต่งกายด้วยผ้าไทย

 -มีมารยาท

 -เข้าแถวเป็นระเบียบ

**8. การวัดและประเมินผล**

 -สังเกตพฤติกรรมรายบุคคล (ครูประเมินนักเรียน / นักเรียนประเมินตนเอง)

**9. กิจกรรมการเรียนรู้**

 **กิจกรรมที่ 1 (1 ชั่วโมง)**

 1.ครูและนักเรียนร่วมกันพิจารณาว่าเพื่อนคนใดแต่งกายถูกระเบียบและเรียบร้อย พร้อมทั้งให้เหตุผล

 2.ครูและนักเรียนแต่งกายถูกระเบียบ เรียบร้อย

 3.นักเรียนบันทึกการแต่งกายที่ถูกระเบียบและเรียบร้อยด้วยตนเอง

 **กิจกรรมที่ 2 (2 ชั่วโมง)**

 1.ครูสร้างสถานการณ์ให้นักเรียนมารับ และให้นักเรียนแสดงความรู้สึก และความคิดเห็นเกี่ยวกับพฤติกรรมการับสิ่งของ

 2.กรณีที่นักเรียน แย่งกันรับสิ่งของ โดยครูสร้างสถานการณ์จำลอง การแจกของให้นักเรียนมารับ โดยนักเรียนเข้าแถวรับสิ่งของ และให้นักเรียนแสดงความคิดเห็นเกี่ยวกับพฤติกรรมของเพื่อนนักเรียนเอง

 3.ครูเชื่อมโยงให้นักเรียนเห็นความสำคัญของการเข้าแถวที่เป็นระเบียบเรียบร้อย

 4.นักเรียนสาธิตการเข้าแถวอย่างเป็นระเบียบ ในกรณีต่าง ๆ เช่น เข้าแถวเคารพธงชาติ

 5.นักเรียนบันทึกการเข้าแถวเคารพธงชาติ

 **กิจกรรมที่ 3 ( ..... ชั่วโมง)**

 1.นักเรียนแบ่งกลุ่ม เล่นเกมสร้างปราสาท โดยให้นักเรียนแต่ละกลุ่มมารับวัสดุ

 2.ครูบอกกติกาและเวลาในการเล่นเกมให้ทุกกลุ่มทราบ

 3.นักเรียนเริ่มเล่นเกม เมื่อหมดเวลาให้ตัวแทนของแต่ละกลุ่มนำผลงานมาส่ง

 4.ครูและนักเรียนร่วมกันตรวจผลงาน

 5.ครูเชื่อมโยงประเด็นบทบาทผู้นำ และการเป็นสมาชิกที่ดี

 6.นักเรียนช่วยกันบอกบทบาทที่ดีของตัวเองที่มีต่อห้องเรียนและโรงเรียน

**หน่วยการเรียนรู้**

ส 15201 หน้าที่พลเมือง 5 กลุ่มการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 5 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่ 2 ชื่อหน่วยการเรียนรู้** รักชาติ ยึดมั่นในศาสนา และเทิดทูนสถาบันพระมหากษัตริย์

**2. ผลการเรียนรู้**

 2.1 เห็นคุณค่าและแสดงออกถึงความรักชาติ ยึดมั่นในศาสนาและเทิดทูนสถาบันพระมหากษัตริย์

 2.2 ปฏิบัติตนตามพระบรมราโชวาท หลักการทรงงานและหลักปรัชญาเศรษฐกิจพอเพียง

**3. สาระสำคัญ**

 การแสดงออกถึงความรักชาติ ยึดมั่นในศาสนาและเทิดทูนสถาบันพระมหากษัตริย์ ด้วยการใช้สินค้าไทย ดูแลรักษาโบราณสถาน โบราณวัตถุและสาธารณสมบัติ ปฏิบัติตนเป็นศาสนิกชนที่ดี ปฏิบัติตนตามพระราชจริยวัตรและจริยวัตร ปฏิบัติตนตามพระราโชวาท ในเรื่องความเอื้อเฟื้อเผื่อแผ่และความสามัคคี หลักการทรงงาน ในเรื่องการทำตามลำดับขั้นและทำงานอย่างมีความสุข และหลักปรัชญาของเศรษฐกิจพอเพียง

**4. สาระการเรียนรู้**

 1.การใช้สินค้าไทย

 2.การดูแลรักษาโบราณสถาน โบราณวัตถุ

 3.การรักษาสาธารณสมบัติ

 4.การปฏิบัติตนเป็นศาสนิกชนที่ดี

 5.การปฏิบัติตนตามพระราชจริยวัตรและพระจริยวัตร

 6.พระบรมราโชวาท

 -เอื้อเฟื้อเผื่อแผ่

 -ความสามัคคี

 7.หลักการทรงงาน

 -ทำงานตามลำดับขั้น

 -ทำงานอย่างมีความสุข

**5. สมรรถนะสำคัญของผู้เรียน**

 1.ความสามารถในการแก้ปัญหา

 2.ความสามารถในการใช้ทักษะชีวิต

**6. คุณลักษณะอันพึงประสงค์**

 1.รักชาติ ศาสน์ กษัตริย์

 2.อยู่อย่างพอเพียง

 3.รักความเป็นไทย

 4.มีจิตสาธารณะ

**7. ชิ้นงาน / ภาระงาน / ระหว่างจัดกิจกรรมการเรียนรู้**

 1.แผนผังความคิดเรื่องสาธารณสมบัติ

 2.แผนผังความคิดเรื่องหลักการทรงงาน

 3.ใบงานเรื่องการปฏิบัติตนที่เหมาะสมต่อพระภิกษุสงฆ์

 4.ใบงานเรื่องความรู้พื้นฐานเกี่ยวกับเศรษฐกิจพอเพียง

 5.ใบงานเรื่องวิธีการทำงานอย่างมีความสุขในการทำงาน

 6.ความคิดรวบยอด

 -สินค้าไทย -วิธีดูแลโบราณสถาน โบราณวัตถุ

 -สาธารณสมบัติ -มรรยาทของศาสนิกชนที่ดี

 -พระราชจริยวัตรและพระจริยวัตร -พระบรมราโชวาท

 -หลักการทรงงานของพระบาทสมเด็จพระเจ้าอยู่หัว

 -วิธีการทำงานอย่างมีความสุข

**8. การวัดและประเมินผล**

 วิธีการวัด

 1.การสังเกตพฤติกรรม

 2.ผลงาน

 เครื่องมือ

 1.แบบประเมินพฤติกรรมรายบุคคลและรายกลุ่ม

 2.แบบประเมินแผนผังความคิด

 3.ใบงาน

 เกณฑ์การประเมิน

 -ผ่านเกณฑ์ ร้อยละ 50

**9. กิจกรรมการเรียนรู้**

 **กิจกรรมที่ 1 เรื่องสินค้าไทย (1 ชั่วโมง)**

 1.ครูและนักเรียนช่วยกันบอกชื่อสินค้าไทยที่ได้รับความนิยมในปัจจุบัน

 2.ครูและนักเรียนช่วยกันแบ่งประเภทของสินค้าไทย แล้วร่วมกันสรุป จดบันทึกลงในสมุด

 3.ครูให้นักเรียนสำรวจสินค้าที่ได้รับความนิยมทั้งในประเทศและต่างประเทศ แล้วร่วมกันสรุป แล้วบันทึกลงในสมุด

 4.ให้นักเรียนช่วยกันบอกวิธีการส่งเสริมการผลิตและการส่งออกสินค้าไทย

 5.ครูและนักเรียนช่วยกันสรุปและบันทึกวิธีการส่งเสริมการผลิตและการส่งออกสินค้าไทย

 **กิจกรรมที่ 2 โบราณสถานและโบราณวัตถุ (1 ชั่วโมง)**

 1.ครูให้นักเรียนศึกษาใบความรู้เรื่อง โบราณสถานและโบราณวัตถุ

 2.ครูให้นักเรียนช่วยกันบอกชื่อโบราณสถานและโบราณวัตถุที่นักเรียนรู้จัก และวิธีการเกี่ยวกับการดูแลรักษาโบราณสถานและโบราณวัตถุ

 3.ครูและนักเรียนช่วยกันสรุปวิธีการดูแลโบราณสถานและโบราณวัตถุลงบนสมุดของตนเอง

**กิจกรรมที่ 3 สาธารณสมบัติ (1 ชั่วโมง)**

 1.ครูให้นักเรียนศึกษาใบความรู้เรื่อง สาธารณสมบัติ

 2.ครูให้นักเรียนเขียนแผนผังความคิด เกี่ยวกับสาธารณสมบัติจากที่ได้ศึกษาจากใบความรู้ และสุ่มนักเรียนออกมานำเสนอหน้าชั้นเรียน

 3.ครูและนักเรียนช่วยกันสรุปเรื่อง สาธารณสมบัติ แล้วบันทึกลงสมุด

 **กิจกรรมที่ 4 ศาสนิกชนที่ดี (1 ชั่วโมง)**

 1.ครูถามนักเรียนว่า มรรยาทของศาสนิกชนที่ดี มีอะไรบ้าง โดยกระตุ้นให้นักเรียนทุกคนมีส่วนร่วมในการตอบคำถาม แล้วให้แต่ละกลุ่มร่วมกันศึกษาความรู้เรื่อง มรรยาทของศาสนิกชนที่ดี จากหนังสือเรียน แล้วสรุปความรู้ที่ได้จดลงในสมุด

 2.ครูให้นักเรียนแต่ละกลุ่มทำใบงานเรื่อง การปฏิบัติตนที่เหมาะสมต่อพระภิกษุสงฆ์ โดยบอกวิธีปฏิบัติตนที่เหมาะสมตามหัวข้อที่กำหนดให้ เมื่อนักเรียนทำเสร็จแล้ว ครูให้นักเรียนออกมานำเสนอผลงานที่หน้าชั้นเรียน โดยครูและเพื่อนนักเรียนเป็นผู้ตรวจสอบความถูกต้องและให้ข้อเสนอแนะ

 3.ครูถามนักเรียนว่า ถ้าเราพบผู้นำทางศาสนาอื่น เราควรจะปฏิบัติตนอย่างไร จึงจะเหมาะสม แล้วครูและนักเรียนร่วมกันสรุปเป็นข้อปฏิบัติเพื่อนำไปใช้ในชีวิตประจำวัน

 4.ครุและนักเรียนร่วมกันสรุปความรู้เรื่อง มรรยาทของศาสนิกชนที่ดี

 กิจกรรมที่ 5 พระราชจริยวัตร (1 ชั่วโมง)

 นำเข้าสู่บทเรียน โดยให้นักเรียนนั่งสมาธิ โดยครูเปิดเพลงเกี่ยวกับในหลวงเป็นเวลา 5 นาที

 1.ครูถามนักเรียนเกี่ยวกับความหมายของคำว่า “พระราชจริยวัตรและพระจริยวัตร” ว่ามีความหมายอย่างไร พร้อมยกตัวอย่าง

 2.ให้นักเรียนบันทึกพระราชชจริยวัตรและพระจริยวัตรของพระบาทสมเด็จพระเจ้าอยู่หัวภูมิพลฯ ที่นักเรียนภูมิใจมากที่สุดลงในสมุด

 3.ครูให้นักเรียนออกมาหน้าชั้นเรียนเพื่อนำเสนอพระราชจริยวัตรและพระจริยวัตรของพระบาทสมเด็จพระเจ้าอยู่หัวภูมิพลฯ ที่นักเรียนภูมิใจมากที่สุดให้เพื่อนในห้องทราบ

 4.ครูและนักเรียนช่วยกันสรุปพระราชจริยวัตรและพระจริยวัตรของพระบาทสมเด็จพระเจ้าอยู่หัวภูมิพลฯ ที่นักเรียนภูมิใจมากที่สุด บันทึงลงในสมุด

 **กิจกรรมที่ 6 พระบรมราโชวาท (2 ชั่วโมง)**

 1.ครูซักถามนักเรียนเกี่ยวกับพระบรมราโชวาทของพระบาทสมเด็จพระเจ้าอยู่หัวภูมิพลฯ ว่านักเรียนทราบหรือไม่ ว่าอะไรบ้าง

 2.ครูแบ่งกลุ่มนักเรียน กลุ่มละ 4 คน ศึกษาใบความรู้เรื่องพระบรมราโชวาทของพระบาทสมเด็จพระเจ้าอยู่หัวภูมิพลฯเกี่ยวกับความเอื้อเฟื้อ โดยวิธีการจับฉลาก

 3.นักเรียนแต่ละกลุ่มร่วมกันอภิปรายความรู้และใจความสำคัญในใบงานที่ได้รับมอบหมาย

 4.นักเรียนส่งตัวแทนกลุ่มมานำเสนอความรู้และใจความสำคัญที่ได้จากใบความรู้ที่กลุ่มของตนเองได้รับมอบหมายหน้าชั้นเรียน

 5.ครูและนักเรียนช่วยกันสรุปความรู้และใจความสำคัญที่ได้จากใบความรู้ เรื่องพระบรมราโชวาท บันทึกลงในสมุด

 **กิจกรรมที่ 7 หลักการทรงงาน (2 ชั่วโมง)**

 1.ให้นักเรียนเล่าการกระทำของบุคคลที่นักเรียนประทับใจในการกระทำของเขา ที่แสดงว่าเป็นคนมัธยัสถ์ รู้จักใช้จ่ายแต่พอดีพอควร รู้จักใช้จ่ายอย่างมีเหตุผล ซึ่งบุคคลดังกล่าวอาจจะเป็นพ่อแม่ พี่น้อง ลุงป้า น้าอา ปู่ย่า ตายาย เพื่อนบ้าน ผู้นำชุมชน ผู้นำระดับจังหวัด หรือผู้นำระดับประเทศ พร้อมทั้งให้เหตุผลที่นักเรียนประทับใจในการกระทำของบุคคลดังกล่าว และการกระทำของบุคคลนั้นส่งผลดีต่อตัวเขา หรือผู้อื่นอย่างไร

 2.ครูอธิบายเพื่อนำเข้าสู่การเรียนการสอนว่าบุคคลต่าง ๆ ที่นักเรียนช่วยกันยกตัวอย่างมานั้นมีการกระทำที่สอดคล้องกับหลักปรัชญาของเศรษฐกิจพอเพียง และครูอธิบายให้นักเรียนเข้าใจในหัวข้อต่อไปนี้

 - ความหมาย ความเป็นมาของเศรษฐกิจพอเพียง

 - หลักการทรงงานของพระบาทสมเด็จพระเจ้าอยู่หัว

 3.ครูแบ่งนักเรียนออกเป็นกลุ่ม กลุ่มละ 4 คน นักเรียนแต่ละกลุ่มศึกษาความรู้ เรื่องเศรษฐกิจพอเพียงในหัวข้อความหมาย และความเป็นมาของเศรษฐกิจพอเพียง หลักการทรงงานของพระบาทสมเด็จพระเจ้าอยู่หัว แล้วช่วยกันทำใบงานเรื่อง ความรู้พื้นฐานเกี่ยวกับเศรษฐกิจพอเพียง

 4.นักเรียนแต่ละกลุ่มส่งตัวแทนออกมานำเสนอช่วยกันเสนอผลงานในรูปแบบผังความคิดในหัวข้อ หลักการทรงงานของพระบาทสมเด็จพระเจ้าอยู่หัว

 5.ครูและนักเรียนช่วยกันสรุปความรู้เกี่ยวกับความหมาย ความเป็นมาของปรัชญาของเศรษฐกิจพอเพียง และหลักการทรงงานของพระบาทสมเด็จพระเจ้าอยู่หัว บันทึกลงในสมุด

 **กิจกรรมที่ 8 การทำงานอย่างมีความสุข (1 ชั่วโมง)**

 1.ครูนำรูปภาพอาชีพต่าง ๆ มาให้นักเรียนดู แล้วครูถามนักเรียนว่า บุคคลในภาพประกอบอาชีพอะไรบ้าง

 2.ครูแบ่งนักเรียนเป็นกลุ่ม กลุ่มละ 3-4 คน คละกันตามความสามารถ แล้วให้นักเรียนแต่ละกลุ่มร่วมกันอภิปรายเรื่อง ความหมาย ความสำคัญ และประเภทของการทำงานที่ตนเองเคยปฏิบัติหรือรับรู้มา

 3.ครูให้นักเรียนแต่ละกลุ่มร่วมกันศึกษาเรื่องความหมาย ความสำคัญและประเภทของการทำงานจากหนังสือเรียน แล้วนำมาวิเคราะห์เปรียบเทียบกับที่ได้ร่วมกันอภิปราย แล้วเขียนสรุปประเด็นสำคัญลงในสมุด จากนั้นส่งตัวแทนออกมานำเสนอผลงานที่หน้าชั้นเรียน โดยครูเป็นผู้ตรวจสอบความถูกต้องและอธิบายเพิ่มเติมเพื่อให้นักเรียนมีความรู้ความเข้าใจมากยิ่งขึ้น

 4.ให้นักเรียนดูวีดิทัศน์เกี่ยวกับอาชีพต่าง ๆ แล้วครูให้นักเรียนวาดภาพอาชีพที่นักเรียนอยากเป็นในอนาคต พร้อมกับอธิบายว่าอยากประกอบอาชีพนี้เพราะเหตุใด จากนั้นให้นักเรียนออกมานำเสนอผลงานที่หน้าชั้นเรียน โดยครูคอยอธิบายเพิ่มเติม และให้ข้อเสนอแนะ

 5.ครูให้นักเรียนทำใบงานเรื่อง วิธีการทำงานอย่างมีความสุขในการทำงาน เสร็จแล้วครูสุ่มเรียกนักเรียน 4-5 คน ออกมานำเสนอผลงานที่หน้าชั้นเรียน

 6.ครูและนักเรียนร่วมกันสรุปความรู้เรื่อง ความหมาย ความสำคัญ ประเภทของการทำงาน และวิธีการทำงานอย่างมีความสุข

**หน่วยการเรียนรู้**

ส 15201 หน้าที่พลเมือง 5 กลุ่มการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 5 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่ 3 ชื่อหน่วยการเรียนรู้** เราเป็นพลเมืองดีในระบอบประชาธิปไตยอันมีพระมหากษัตริย์ทรงเป็นประมุข เป็นคนดีมีวินัยในตนเอง

**2. ผลการเรียนรู้**

 2.1 มีส่วนร่วมในการสร้างและปฏิบัติตามกฎระเบียบของโรงเรียน

 2.2 ปฏิบัติตนตามบทบาทหน้าที่ มีส่วนร่วมและรับผิดชอบในการตัดสินใจในกิจกรรมของครอบครัวและห้องเรียน

 2.3 ปฏิบัติตนเป็นผู้มีวินัยในตนเอง

**3. สาระสำคัญ**

 - การปฏิบัติตนตามกฎ ระเบียบและหน้าที่ ตามบทบาทหน้าที่ในฐานะสมาชิกที่ดีของห้องเรียน โรงเรียนและครอบครัว มีความตั้งใจปฏิบัติหน้าที่เป็นพื้นฐานของการเป็นพลเมืองดี

**4. สาระการเรียนรู้**

 1.กฎระเบียบในโรงเรียน

 -การรักษาความสะอาด

 -การรักษาของใช้ร่วมกัน

 -การดูแลพื้นที่ที่ได้รับมอบหมาย

 2.การใช้กระบวนการมีส่วนร่วมในการสร้างกฎ ระเบียบด้วยหลักเหตุและผลและยึดถือประโยชน์ส่วนรวม

 3.บทบาทหน้าที่ของการเป็นสมาชิกที่ดีของห้องเรียนและโรงเรียน

 4.กิจกรรมต่าง ๆ ของห้องเรียนและโรงเรียน

 5.คุณลักษณะของผู้มีวินัยในตนเอง (ความซื่อสัตย์สุจริต ขยันหมั่นเพียร อดทน ตั้งใจปฏิบัติหน้าที่)

**5. สมรรถนะสำคัญของผู้เรียน**

 -ความสามารถในการใช้ทักษะชีวิต

**6. คุณลักษณะอันพึงประสงค์**

 -มีวินัย

 -มุ่งมั่นในการทำงาน

 -มีจิตสาธารณะ

**7. ชิ้นงาน / ภาระงาน / ระหว่างจัดกิจกรรมการเรียนรู้**

 ภาระงานรวบยอด

 -การดูแลพื้นที่ที่ได้รับมอบหมาย

 -การเป็นผู้นำและสมาชิกที่ดี

 -แบบบันทึกหน้าที่ ความรับผิดชอบ บ้าน โรงเรียนและชุมชน

**8. การวัดและประเมินผล**

 1.เกณฑ์การประเมิน

 2.แบบประเมินพฤติกรรมรายบุคคล

 -ครูประเมินนักเรียน

 -นักเรียนประเมินตนเอง

 -เพื่อนประเมินเพื่อน

 3.แบบสรุปผลการประเมิน

**9. กิจกรรมการเรียนรู้**

 **กิจกรรมที่ 1 (2 ชั่วโมง)**

 1.แบ่งนักเรียนเป็นกลุ่ม เล่นเกมสร้างปราสาท ให้แต่ละกลุ่มส่งตัวแทนมารับวัสดุ/อุปกรณ์จากครู 1 ชุด (กระดาษหนังสือพิมพ์เก่า 1 ฉบับ กระดาวกาว 1 ม้วน กระดาษA4 1 แผ่น)

 2.ครูบอกกติกาและเวลาในการเล่นเกมให้ทุกกลุ่มทราบ และให้คำนึงถึงผลงานจะต้อง

 - สูงที่สุด

 - แข็งแรงที่สุด

 - สามารถย้ายจากที่หนึ่งไปยังที่หนึ่งได้โดยไม่ล้ม

 3.นักเรียนเริ่มเล่นเกม เมื่อหมดเวลาให้ตัวแทนของแต่ละกลุ่ม ยกผลงานมาส่ง และให้แต่ละกลุ่มออกมาอธิบายวิธีทำ พร้อมทั้งบอกว่า ได้อะไรจากการเล่นเกมนี้ในประเด็นต่อไปนี้

 - บทบาทผู้นำและการเป็นสมาชิกที่ดี

 - กระบวนการทำงานกลุ่ม

 - ตั้งใจปฏิบัติหน้าที่

 4.ครูและนักเรียนร่วมกันตรวจผลงาน และร่วมกันสรุปข้อคิดที่ได้จากการเล่นเกม

 5.ครูเชื่อมโยงประเด็นบทบาทผู้นำการเป็นสมาชิกที่ดี และกระบวนการทำงานกลุ่ม ไปสู่การปฏิบัติตนตามบทบาทหน้าที่ ในฐานะสมาชิกที่ดีของห้องเรียน และโรงเรียน

 6.นักเรียนช่วยกันบอกบทบาทหน้าที่ของตนเองที่มีต่อห้องเรียนและโรงเรียน

 **กิจกรรมที่ 2 (2 ชั่วโมง)**

 7.นักเรียนเล่าประสบการณ์การดูแลพื้นที่ที่ได้รับมอบหมายในห้องเรียน

 8.ครูเชื่อมโยงให้เห็นความสำคัญของการปฏิบัติหน้าที่ที่ได้รับมอบหมายด้วยความรับผิดชอบ

 9.นักเรียนแบ่งกลุ่มดูแลพื้นที่ในโรงเรียนและช่วยกันกำหนดบทบาทหน้าที่และความรับผิดชอบของสมาชิกในกลุ่มและนำไปสู่ปฏิบัติ

 10.ครูและนักเรียนร่วมกันประเมินการทำงานกลุ่มในพื้นที่ที่รับผิดชอบ

 **กิจกรรมที่ 3 (2 ชั่วโมง)**

 11.นักเรียนดู Video Clip เกี่ยวกับความรับผิดชอบ เนื้อหา หนูนา ไม่รักษาความสะอาดภายในบ้าน ได้รับเชื้อโรคทำให้ไม่สบาย)

 12.ให้นักเรียนแสดงความรู้สึก หรือความคิดเห็นเกี่ยวกับวีดีโอที่รับชมเป็นกลุ่ม พร้อมเสนอแนะวิธีการแก้ไขปัญหา

 13.ครูเชื่อมโยงให้เห็นความสำคัญของความรับผิดชอบในบ้าน โรงเรียนและชุมชน แบ่งกลุ่มทำแบบบันทึก

 14.นักเรียนบันทึกหน้าที่ความรับผิดชอบของบ้าน โรงเรียนและชุมชน

 15.นักเรียนช่วยกันบอกหน้าที่ของตนเองเกี่ยวกับความรับผิดชอบที่มีต่อบ้าน ห้องเรียนและชุมชน

 **กิจกรรมที่ 4 (ทักษะกรวบการเผชิญสถานการณ์) (เวลา 4 ชั่วโมง)**

 **ขั้นนำ**

 16.นักเรียนดู Video Clip เกี่ยวกับพลเมืองตามวิถีประชาธิปไตยแล้วร่วมกันวิเคราะห์การกระทำของบุคคลที่แสดงถึงคุณลักษณะของพลเมืองดี

 17.นักเรียนดูภาพการร่วมกิจกรรมของประชาชนที่เป็นประโยชน์ต่อสังคม เช่น ปลุกต้นไม้ในสวนสาธารณะ ลอกคลอง ทำความสะอาดชุมชน สร้างทางเข้าหมู่บ้าน ทำความสะอาดโบราณสถาน ช่วยกันกำจัดแหล่งเพาะยุงลาย การรณรงค์ป้องกันต่อต้านยาเสพติด เป็นต้น และร่วมกันแสดงความคิดเห็นอย่างมีเหตุผลถึงผลที่คาดว่าจะได้รับจากกิจกรรมในภาพ ครูเชื่อมโยงให้นักเรียนเห็นว่ากิจกรรมเหล่านั้นเป็นส่วนหนึ่งของการกระทำที่แสดงถึงการเป็นพลเมืองดี

 **ขั้นที่ 1** การรวบรวมข่าวสาร ข้อมูล ข้อเท็จจริง ความรู้หลักการ

 18.นักเรียนแบ่งกลุ่มร่วมกันสืบค้นข้อมูลข่าวสารเกี่ยวกับการมีส่วนร่วมของประชาชนทั่วไปในกิจกรรมต่าง ๆ ของสังคมที่แสดงถึงการเป็นพลเมืองดี จากแหล่งเรียนรู้ที่หลากหลาย ครูชี้แจงวิธีการทำงานกลุ่มร่วมกันและการปฏิบัติตามบทบาทหน้าที่ที่ได้รับมอบหมายด้วยความรับผิดชอบ

 **ขั้นที่ 2** การประเมินคุณค่าและประโยชน์

 19.สมาชิกในแต่ละกลุ่มนำข้อมูลที่ได้สืบค้นมาเล่าสู่กันฟัง แล้ววิเคราะห์ประเด็นต่อไปนี้

 -ลักษณะสำคัญของกิจกรรม

 -ผลดีต่อผู้ปฏิบัติ

 -ผลดีต่อสังคมประเทศชาติ

 -สิ่งที่นักเรียนสามารถนำไปประยุกต์ปฏิบัติในการดำเนินชีวิต

 20.สมาชิกแต่ละกลุ่มร่วมกันสรุปข้อมูลจากการวิเคราะห์ที่แสดงถึงผลดีของการปฏิบัติตนเป็นพลเมืองดี แล้วนำเสนอผลการวิเคราะห์กลุ่มผู้ฟังร่วมกัน เสนอแนะเพิ่มเติม ครูตรวจสอบความถูกต้อง เหมาะสม

 21.นักเรียนร่วมกันเขียนแผนผังมโนทัศน์ แสดงแนวทางร่วมกันในกิจกรรมต่าง ๆ ของสังคม

 **ขั้นที่ 3** การเลือกและการตัดสินใจ

 22.สมาชิกแต่ละกลุ่มร่วมกันเลือกและตัดสินใจอย่างมีเหตุผลเพื่อเข้าร่วมกิจกรรมที่เป็นประโยชน์ต่อสังคม เช่น

 -การปลูกต้นไม้ในสวนสาธารณะ หรือในโรงเรียน

 -ร่วมกิจกรรมประหยัดพลังงาน

 -รณรงค์ต่อต้านยาเสพติด

 -ร่วมกิจกรรมกับชุมชนในการสืบสานวัฒนธรรมไทย

 -การรักษาความสะอาดสาธารณสมบัติ ฯลฯ

 **ขั้นที่ 4** การปฏิบัติ

 23.สมาชิกแต่ละกลุ่มวางแผนการเข้าร่วมกิจกรรมต่าง ๆ ที่เป็นประโยชน์ต่อสังคม แล้วบันทึกผลการเข้าร่วมกิจกรรม

 **ขั้นสรุป**

 24.นักเรียนและครูร่วมกันสรุปแนวทางการปฏิบัติตนเป็นพลเมืองดี ตามวิถีประชาธิปไตย และผลดีต่อบุคคล สังคมและประเทศชาติ

**10. สื่อ / แหล่งการเรียนรู้**

 1. Video Clip พลเมืองดีตามวิถีประชาธิปไตย

 2.ภาพกิจกรรมการทำประโยชน์ต่อสังคม

 3. Video Clip เกี่ยวกับความรับผิดชอบ

 4.แบบบันทึกหน้าที่ ความรับผิดชอบต่อบ้าน โรงเรียนและชุมชน

 5.กระดาษ สี ปากกาเคมี

 6.เกมสร้างปราสาท

 7.วัสดุ/อุปกรณ์ ประกอบการเล่นเกมสร้างปราสาท (กระดาษหนังสือพิมพ์เก่า 1 ฉบับ / กระดาษกาว 1 ม้วน)

**หน่วยการเรียนรู้**

ส 15201 หน้าที่พลเมือง 5 กลุ่มการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 5 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่ 4 ชื่อหน่วยการเรียนรู้** ความปรองดอง สมานฉันท์

**2. ผลการเรียนรู้**

 2.1 ยอมรับความหลากหลายทางสังคมวัฒนธรรมในท้องถิ่น และอยู่ร่วมกับผู้อื่นอย่างสันติและพึ่งพาซึ่งกันและกัน

 2.2 วิเคราะห์ปัญหาความขัดแย้งในภูมิภาคของตนเอง และเสนอแนวทางการแก้ปัญหาโดยสันติวิธี

**3. สาระสำคัญ**

 - ความหลากหลายทางสังคมวัฒนธรรมในท้องถิ่น ในเรื่องวิถีชีวิต วัฒนธรรม ศาสนา สิ่งแวดล้อม การอยู่ร่วมกันอย่างสันติและการพึ่งพาซึ่งกันและกัน

**4. สาระการเรียนรู้**

 -เคารพซึ่งกันและกัน

 -ไม่แสดงกิริยาและวาจาดูหมิ่นผู้อื่น

 -ช่วยเหลือซึ่งกันและกัน แบ่งปันกัน

 -แก้ปัญหาความขัดแย้งทางความคิด

**5. สมรรถนะสำคัญของผู้เรียน**

 -ความสามารถในการแก้ปัญหา

 -ความสามารถในการใช้ทักษะชีวิต

**6. คุณลักษณะอันพึงประสงค์**

 1.มีจิตสาธารณะ

 2.มีวินัย

**7. ชิ้นงาน / ภาระงาน / ระหว่างจัดกิจกรรมการเรียนรู้**

 1.กระบวนการทำงานกลุ่ม เพื่อเสริมสร้างความร่วมมือ สมัครสมาน สามัคคี

 2.การแสดงบทบาทสมมติ (กระบวนการกลุ่ม)

 3.ความร่วมมือในการปฏิบัติงาน

 4.การเป็นผู้นำและสมาชิกที่ดีของกลุ่ม

**8. การวัดและประเมินผล**

 1.สังเกตพฤติกรรมของนักเรียน

 2.สังเกตการตอบคำถาม

 3.ผลงานผู้เรียน (การแสดงบทบาทสมมติ)

**9. กิจกรรมการเรียนรู้**

 **กิจกรรมที่ 1 (3 ชั่วโมง)**

 **กิจกรรมนำเข้าสู่บทเรียน**

 1.ครูเล่านิทานเรื่อง ผึ้งแตกรัง และสนทนาซักถามเนื้อหาและข้อคิดที่ได้

 **กิจกรรมขั้นสอน**

 1.ครูสนทนาซักถามความหมายของความปรองดอง สมานฉันท์ การแบ่งปันซึ่งกันและกันพร้อมยกตัวอย่าง

 2.ครูให้นักเรียนยกตัวอย่างเหตุการณ์ที่ควรใช้ความปรองดองหรือการแบ่งปัน

 3.สนทนาซักถามและให้นักเรียนยกตัวอย่างประโยชน์ของการนำความปรองดองและการแบ่งปันมาใช้

 4.ให้นักเรียนแบ่งกลุ่มแสดงบทบาทสมมติเหตุการณ์ที่ควรใช้การปรองดอง สมานฉันท์และการแบ่งปัน

 **กิจกรรมขั้นสรุป**

 1.นักเรียนและครูร่วมกันสรุปการใช้หลักความปรองดอง สมานฉันท์ และการแบ่งปันในการทำงานและการอยู่ร่วมกัน

 **กิจกรรมที่ 2 (2 ชั่วโมง)**

 **กิจกรรมนำเข้าสู่บทเรียน**

 1.ครูให้นักเรียนอ่านนิทานเรื่อง ท้องกับอวัยวะอื่น ๆ และสนทนาเกี่ยวกับข้อคิดที่ได้

 **กิจกรรมขั้นสอน**

 1.ครูสนทนาซักถามนักเรียนเกี่ยวกับนิทาน ดังนี้

 -มีอวัยวะใดบ้าง

 -อวัยวะแต่ละชนิดมีหน้าที่อะไร

 -เพราะเหตุใดท้องจึงรู้สึกหิวโหย

 -เพราะเหตุใด มือ ขา ปาก ฟัน จึงไม่มีแรง

 -ถ้านักเรียนเป็นส่วนหนึ่งของอวัยวะนักเรียนจะทำอย่างไร

 2.ควรสนทนาซักถามความหมาย ของการเป็นผู้นำ ผู้ตามที่ดี พร้อมทั้งยกตัวอย่าง

 3.ให้นักเรียนช่วยกันยกตัวอย่างการทำงานที่มีผู้นำ และการเป็นผู้ตามที่ดี โดยมีครูแนะนำและให้คำปรึกษา

 **กิจกรรมขั้นสรุป**

 1.นักเรียนและครูร่วมสรุปบทบาทหน้าที่การเป็นผู้นำ ผู้ตามที่ดี

 **กิจกรรมที่ 3 (3 ชั่วโมง)**

 **กิจกรรมนำเข้าสู่บทเรียน**

 1.ครูเล่านิทานเรื่องความสามัคคีของมด และสนทนาวิเคราะห์เนื้อหาและข้อคิดที่ได้จากนิทาน

 **กิจกรรมขั้นสอน**

 1.ครูอธิบายความหมายของความสามัคคี ประโยชน์ โทษของความไม่สามัคคีให้นักเรียนฟัง

 2.นักเรียนยกตัวอย่างกิจกรรมที่แสดงออกถึงความสามัคคีในชีวิตประจำวันหรือที่พบเห็น

 3.แบ่งกลุ่มนักเรียนแสดงกิจกรรมที่เกี่ยวกับความสามัคคี (กลุ่มละ 5 คน)

 4.ครูให้คำแนะนำในการทำกิจกรรม

 **กิจกรรมขั้นสรุป**

 1.นักเรียนและครูรวมกันสรุปความหมายและแนวปฏิบัติตนในการเป็นผู้ที่มีความสามัคคี

 **กิจกรรมที่ 4 (2 ชั่วโมง)**

 **กิจกรรมนำเข้าสู่บทเรียน**

 1.ครูให้นักเรียนร่วมกันร้องเพลง สามัคคีชุมนุม พร้อมกัน

 **กิจกรรมขั้นสอน**

 1.ให้นักเรียนบอกความสำคัญของเนื้อเพลงที่นักเรียนร้องและสนทนาซักถามกับครูผู้สอน

 2.ครูให้นักเรียนเขียนแผนภาพความคิด สรุปนิทานทั้ง 3 เรื่องลงในกระดาษ

 3.ให้นักเรียนแต่ละกลุ่มนำเสนอหน้าชั้นเรียน

 **กิจกรรมขั้นสรุป**

 1.ครูและนักเรียนร่วมกันสรุป ความสามัคคี ความปรองดอง ความสมานฉันท์ การแบ่งปัน และการเป็นผู้นำ ผู้ตามที่ดี